Osadele kodudele on meil eriti magus pakkumine!
#000000
PS Livenilt saad tellida lisaks köögile ka kohtkindla mööbli.
#000001
Paldiski maantee ja Vana-Mustamäe kandis asub üks mõnus piirkond, kuhu kerkivad Luuslangi kodud. Mingil seletamatul põhjusel on siin eriti mõnus jalad seinale visata või suvel muru sisse suruda. Luuslangis kipuvad tänased kohustused vägisi homse varna lükkuma, aga kui oled seni hakkama saanud, usume, et saad ka edaspidi.
#000002
luuslank : luuslangi : luuslanki ‘logelemine, aja mõnus tööta veetmine’
#000003
Logelemine, vedelemine ja luuslangi löömine ei ole eesmärk omaette. Me lihtsalt soovime, et inimesed puhkaksid kodus välja ning oleksid rõõmsad ja punapõsksed nagu ladvaõunad. Et kui järgmine kord kedagi linna peal naeratamas näeme, ei mõtle me esmajoones “näe, turist”, vaid “huvitav, kas ta elab Luuslangis”.
#000007
Luuslangi kodudest lõunasse jääb parkmets, kuhu viib looklev jalgtee. Suvel pane pikad püksid jalga, sest siin valitsevad sääsed. Talvel pane ka, aga mitte enam sääskede pärast. Seikluspark ei ole otseselt piiritletud ning sul on vaba voli liikuda sinna, kuhu jalad sind viivad. Soovitame üle vaadata Peeter Suure merekindluse koobaslaod, aukartust äratavalt kõrge astangu ja Tallinna ainsa kärestiku.
#000008
Anita on õppinud sisearhitektuuri nii Eestis kui Portugalis. Esimesed kodud kujundas ta juba ülikooli õpingute kõrvalt ehk kogemustepagas on nüüdseks üle kümne aasta. Lisaks on ta täiendanud end kunstihariduse valdkonnas ja töötanud koolis kunstiõpetajana.
#000011
Olla kodu loomisel teejuhiks on Anitale suur rõõm ja au. Kogu protsess on väga individuaalne ja eriline, kuna tegemist on kõige personaalsema ruumiga, mille kujundamisel peab arvestama iga pereliikme soovide ja vajadustega.
#000012
Kunst ja disain panevad Anita silmad särama. Vabal ajal ta maalib, veedab palju aega galeriides ja kultuuriüritustel. Samuti looduses olemine ja selle vaatlemine teevad ta hingele pai.
#000013